
Z A P I S N I K
19. sjednice Vijeća Mjesnog odbora „Bartol Kašić“
15.12.2022.

 u prostoru MO „Bartol Kašić“ Selska 3
s početkom 18:30 sati




NAZOČNI ČLANOVI VIJEĆA:
Sabina Silić Lozančić, Zoran Stajčić, Toni Kaučić, Denis Stević i Irena Borojević

NENAZOČNI ČLANOVI VIJEĆA:
Sanja Kucan i Dora Slakoper

Predsjedava: Irena Borojević, predsjednica Vijeća

Vijećnici su materijale za 19. sjednicu zaprimili elektroničkim putem.

Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 19. sjednicu Vijeća Mjesnog odbora „Bartol Kašić“.

Vijeće jednoglasno, bez rasprave prihvaća Zapisnik sa 18. sjednice Vijeća, uz napomenu Sabine Silić Lozančić da se čišćenje igrališta OŠ Ivana Cankara i šetnica uz potok Črnomerec uvrste u redovno održavanje Čistoće, odnosno Zrinjevca.  

Predsjednica predlaže dopunu dnevnog reda te stavlja kao 1. točku Plan Malih komunalnih akcija MO Bartol Kašić za 2023. koji nije izglasan na 18. sjednici.

Jednoglasno je usvojen dnevni red za 19. sjednicu te Vijeće jednoglasno utvrđuje 


DNEVNI RED


1. Plan Malih komunalnih akcija MO Bartol Kašić za 2023.

1. Zahtjev za jednokratno korištenje prostora MO Bartol Kašić za sastanak suvlasnika stambene zgrade Selska c. 5 (zahtjev_G.M.)

1. Gradišćanska ulica 16 i 16/1, postava stupića ispred stambene zgrade (zahtjev_G.K., predstavnik stanara)

1. Informacije, pitanja i prijedlozi








Ad. 1
Plan Malih komunalnih akcija MO Bartol Kašić za 2023.

Predsjednica ponovno obrazlaže obvezu donošenja PMKA propisanu čl. 92 i čl. 99 Statuta Grada Zagreba te naglašava važnost izglasavanja PMKA za 2023. godinu. 
 
Sa 3 glasa za, 1 glasom protiv i 1 suzdržanim, nije izglasan Plan Malih komunalnih akcija MO Bartol Kašić za 2023. 
Prema Poslovniku o radu Vijeća Mjesnog odbora „Bartol Kašić“ čl. 28 st. 4. Vijeće donosi PMKA većinom glasova svih članova (7).


Ad. 2
Zahtjev za jednokratno korištenje prostora MO Bartol Kašić za sastanak suvlasnika stambene zgrade Selska c. 5

Vijeće je raspravljalo o zahtjevu G.K. predstavnice stanara stambene zgrade Selska c. 5, da im se odobri jednokratno korištenje prostora Mjesnog odbora Bartol Kašić u utorak, 27.12.2022. u 18:15 sati za sastanak suvlasnika.

Vijeće jednoglasno donosi
ZAKLJUČAK
o jednokratnom korištenju prostora
1. Suvlasnicima stambene zgrade Selska c. 5, odobrava se jednokratno korištenje prostora u objektu koji koristi Mjesni odbor "Bartol Kašić", Selska c. 3,  u utorak, 27.12.2022. u 18:15 sati za sastanak stanara.  
2. Prostor iz točke 1. ovog zaključka, koristiti će suvlasnici stambene zgrade Selska c. 5, bez naknade.
3. Suvlasnici stambene zgrade Selska c. 5 obvezuju se postupati s pažnjom dobrog  gospodara u korištenju prostora.
4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, izdati će odobrenje o korištenju, a u skladu s ovim zaključkom.


Ad. 3
Gradišćanska ulica 16 i 16/1, postava stupića ispred stambene zgrade
(zahtjev_G.K., predstavnik stanara)

Predsjednica obrazlaže zahtjev predstavnika suvlasnika stambene zgrade u Gradišćanskoj ulici 16 i 16/1 za postavljanje stupića. Automobili se svakodnevno parkiraju na nogostupu s obje strane ulaza/izlaza u dvorište te na samom obilježenom pješačkom prijelazu. Parkirani automobili onemogućavaju sigurno uključivanje u promet vozilima koja izlaze iz dvorišta čime zbog smanjene vidljivosti dovode i pješake u opasnost. Vozila Zagrebparkinga tzv. „pauk“ na toj lokaciji su redovna pojava. 

Vijeće jednoglasno donosi 



ZAKLJUČAK
o prijedlogu postavljanja stupića ispred stambene zgrade u Gradišćanskoj ulici 16 i 16/1 

1. Vijeće Mjesnog odbora „Bartol Kašić“ raspravljalo je o zahtjevu predstavnika stanara stambene zgrade u Gradišćanskoj ulici 16 i 16/1 za postavljanje stupića kako bi se spriječilo nepropisno parkiranje automobila.  
2. Automobili koji se svakodnevno parkiraju na nogostupu s obje strane ulaza/izlaza u dvorište u Gradišćanskoj ulici 16 i 16/1 te na samom obilježenom pješačkom prijelazu, onemogućavaju sigurno uključivanje u promet vozilima koja izlaze iz dvorišta. Na taj način zbog smanjene vidljivosti dovode i pješake u opasnost. Vijeće je suglasno sa zahtjevom iz točke 1. ovog zaključka.
3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.



Ad. 4  
Informacije, pitanja i prijedlozi
 

Sjednica je završila u 19:10 
Zapisnik sastavila:  		 
Roza Markoč		


KLASA: 024-08/22-03/2486
URBROJ: 251-13-11-3/03-22-2  
Zagreb, 15.12.2022.


 			 				            Predsjednica Vijeća 
     Mjesnog odbora „Bartol Kašić“	



	    Irena Borojević 


[bookmark: _GoBack]
Prilog:
· Plan malih komunalnih akcija Mjesnog odbora „Bartol Kašić“ za 2023. godinu



	Na temelju Pravila Mjesnog odbora ''Bartol Kašić'' , Vijeće Mjesnog odbora ''Bartol Kašić'', na 18. sjednici, 23.11 2022., donijelo je   
Plan malih komunalnih akcija
Mjesnog odbora ''Bartol Kašić'' u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Bartol Kašić'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 105.270,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	64.260,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	41.010,00

	Ukupno
	105.270,00



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 41.104 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 38.747 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 28.707,00 eura za asfalterski program i
	- 30 % ili 12.303,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2023.

KLASA: 024-08/22-03/2319
URBROJ: 251-13-11-3/03-22-4
Zagreb,  23.11.2022. 
                    								    Predsjednica
Vijeća Mjesnog odbora
''Bartol Kašić''


Irena Borojević


	Članovi Vijeća
	Točka 1.
	Točka 2.
	Točka 3.

	Irena Borojević
	+
	+
	+

	Sabina Silić Lozančić
	0
	+
	+

	Toni Kaučić
	—
	+
	+

	Sanja Kucan
	
	
	

	Dora Slakoper
	
	
	

	Zoran Stajčić
	+
	+
	+

	Denis Stević
	+
	+
	+




	*  ZA=  +
	

	    PROTIV=  —
	

	    SUZDRŽAN=  0
	

	    NIJE PRISUTAN= prekrižiti ime




